प्रजातन्त्रको पुनः स्थापना पश्चात् उदार आर्थिक नीतिको अवलम्बनबारे कारोबार गर्ने बैंक तथा वित्तीय संस्था स्थापना हुन थाले । त्यसकै परिणाम स्वरूप सहकारी संस्थाको वृद्धि हुँदै गएर साठीको दशकमा त तीव्र रूपले सहकारी संस्थाहरू खुलेका छन् । जसबाट ससाना रूपमा गाँउ सहरमा छरिएर रहेको रकमलाई जम्मा गरी आर्थिक कारोबार गर्दै केही मात्रामा रोजगारी प्राप्त गर्ने र पुँजी परिचालन गरी आर्थिक अवस्थासमेत सुधार्ने सुअवसर प्राप्त भएको देखिन्छ ।
